छेड़छाड़, छींटाकशी, फब्तियां। एक सभ्य समाज में ये सारी क्रियाएं कितनी भोंडी लगती हैं। लेकिन देश के अधिकतर इलाकों में आज भी शाम ढलते इन सारी प्रवृत्तियों के लोगों का घेराव आम बात है। ये दुखद है और गुस्सा दिलाने वाला भी। लड़कियों के लिए एक स्वस्थ समाज का निर्माण तभी हो पाएगा जब इन शोहदों और मनचलों पर पूरी तरह से लगाम लगा दी जाए। इसी सिलसिले में एक अच्छी पहल उत्तर प्रदेश पुलिस ने की है।